கேள்வி: சே. து. சுந்தரம் - இளமைக் காலம் என்பது என்ன?
பதில்: ஆத்திச்சூடி, கொன்றை வேந்தன், பட்டினத்தார் பாடல்கள், வள்ளலாரின் திருவருட்பா எல்லாம் இவருக்கு மனப்பாடம். தனது 12ஆவது வயதில் நவாப் இராஜமாணிக்கம் நாடகக் குழுவில் சேர்ந்தார். இவருக்கிருந்த தமிழ்ப் புலமையைக் கண்ட நவாப் இராஜமாணிக்கம் இவரை 1934ஆம் ஆண்டு திருவையாறு அரசர் கல்லூரியில் சேர்த்தார். அங்கு தமிழ் வித்வான் படிப்பில் முதல் வகுப்பில் தேர்ச்சி பெற்றார். 1942ஆம் ஆண்டு சுதந்திரப் போராட்டத்தில் ஈடுபட்டதனால் சிறைத்தண்டனை பெற்றார். தஞ்சாவூர் சிறையில் 9 மாதங்கள் சிறைவாசம் அனுபவித்தார்.
கேள்வி: சே. து. சுந்தரம் - திரையுலக பங்களிப்புகள் குறித்து விரிவாக சொல்லுங்கள்.
பதில்: 1946 ஆம் ஆண்டு எம். ஜி. ஆர். - வி. என். ஜானகி முதன்முதலாக இணை சேர்ந்து நடித்த மோகினி (திரைப்படம்) திரைப்படத்துக்கு கதை வசனம், பாடல்கள் எழுதினார். 1953 ஆம் ஆண்டு மனிதனும் மிருகமும் என்ற திரைப்படத்தை கே. வேம்புவுடன் சேர்ந்து இயக்கினார். சிவாஜி கணேசன், மாதுரிதேவி, கே. சாரங்கபாணி, டி. ஆர். ராமச்சந்திரன் இத்திரைப்படத்தில் நடித்தனர். 1962 ஆம் ஆண்டு இந்தியா-சீனா போரின் போது ''சிங்கநாதம் கேட்குது, சீன நாகம் ஓடுது'' என்ற ஆவணப்படத்தைத் தன் சொந்தச் செலவில் தயாரித்து வெளியிட்டார். தமிழ்நாட்டின் பட்டி தொட்டிகளிலெல்லாம் திரையிடப்பட்ட இத்திரைப்படத்தில் சிவாஜி கணேசன் உட்பட புகழ் பெற்ற நடிகர்கள் பலரும் நடித்திருந்தனர்.
கேள்வி: சே. து. சுந்தரம் - பொதுப் பணிகள் பற்றி தகவல் சொல்.
பதில்: * 1964 ஆம் ஆண்டு முதல் 1968ஆம் ஆண்டு வரை தமிழ்நாடு சட்டமன்ற மேலவை உறுப்பினராகத் தேர்வு செய்யப்பட்டுப் பணியாற்றினார். * 1968 ஆம் ஆண்டு முதல் 1976ஆம் ஆண்டு வரை தமிழ்நாடு இயல் இசை நாடக மன்றம் செயலாளராகப் பணியாற்றினார்.
கேள்வி: சே. து. சுந்தரம் - விருதுகள் பற்றி தகவல் சொல்.
பதில்: * 1965 ஆம் ஆண்டு சிறந்த வசனகர்த்தாவுக்கான தமிழ் நாடு சங்கீத நாடக சங்க விருது. (இது தற்போதைய கலைமாமணி விருது ஆகும்) * 1973 ஆம் ஆண்டு தேச விடுதலை 25ஆம் ஆண்டு நிறைவை போற்றும் வகையில் பாரதப் பிரதமர் இந்திரா காந்தி அவர்கள் தாமிர பத்திர விருது வழங்கினார். தியாகிகளின் வரலாற்றைக் கூறும் ''வீர சுதந்திரம்'' நாடகத்தை அரங்கேற்றினார். * 1975 ஆம் ஆண்டு சிறந்த கதை வசனகர்த்தாவுக்கான டெல்லி சங்கீத நாடக சங்கத்தின் குடியரசுத் தலைவர் விருது.
கேள்வி: சே. து. சுந்தரம் - எழுதி வெளியிட்ட நூல்கள் குறித்து விரிவாக சொல்லுங்கள்.
பதில்: * நம் தாய் (நாடகம்) (1947) * வானமுதம் (கவிதைத் தொகுப்பு) - காமராசர் தலைமையில் கண்ணதாசன் முன்னிலையில் 1964ஆம் ஆண்டு வெளியிடப்பட்டது. * காந்தியுகம் (கவிதைத் தொகுப்பு) (1966) * கவியின் குரல் (1974) * சிரிப்பதிகாரம் (1974) * கவியின் கனவு-நான்காவது பதிப்பு (1974)* * மகாபுத்திசாலிகள் (1976) * இந்தியா எங்கே (1976) இத்துடன் ''உலக நாடகம்'' என்ற மாத இதழை 1977 ஆம் ஆண்டிலிருந்து வெளியிட்டார்.
கேள்வி: சே. து. சுந்தரம் - வசனம், பாடல்கள் எழுதிய திரைப்படங்கள் என்பது என்ன?
பதில்: * மோகினி (1946) * லைலா மஜ்னு (1948) (வசனம்) (பானுமதி நடித்து தெலுங்கில் வெளியான திரைப்படம் தமிழில் மொழிமாற்றம் செய்யப்பட்டது. * கள்வனின் காதலி (1955 திரைப்படம்) (1949) (அமரர் கல்கியின் கதை) (என். எஸ். கிருஷ்ணன் தயாரிக்கவிருந்தார். பின்னர் கைவிடப்பட்டது) * மனிதனும் மிருகமும் (1953) * விப்ரநாராயணா (1954 திரைப்படம்) (1954) * சாரங்கதாரா (1958 திரைப்படம்) (1958) * கப்பலோட்டிய தமிழன் (திரைப்படம்) (1961) (வசனம்)
கேள்வி: சே. து. சுந்தரம் - மறைவு பற்றி தகவல் சொல்.
பதில்: 1979 ஆம் ஆண்டு மார்ச்சு மாதம் 8-ந் திகதி சென்னை வானொலி நிலையம் விவித் பாரதியின் தேன் கிண்ணம் நிகழ்ச்சி ஒலிப்பதிவில் கலந்து கொண்டார். இதுவே இவரது கடைசி நிகழ்ச்சியாக அமைந்தது. இந்த நிகழ்ச்சி அவர் இறந்த அன்று ஒலிபரப்பானது. 1979 ஆம் ஆண்டு மார்ச்சு மாதம் 10-ந் திகதி மாரடைப்பால் காலமானார்.